L 73/64
MT
Il-Ġurnal Uffiċjali tal-Unjoni Ewropea
10.3.2023
43.
It-test tal-punt 167 huwa ssostitwit bit-test segwenti: “167.
Konformement mal-Artikolu 85(3) tar-Regoli tal-Proċedura, f’każijiet eċċezzjonali, il-partijiet prinċipali jistgħu jipproduċu provi anki matul is-seduta għas-sottomissjonijiet orali.
F’dan il-każ, huwa rrakkomandat li jkollhom numru suffiċjenti ta’ kopji (inkluż, jekk ikun il-każ, verżjoni mhux kunfidenzjali għall-intervenjenti).
Il-partijiet l-oħra għandhom jinstemgħu dwar l-ammissibbiltà u dwar il-kontenut tagħhom.”. 44.
Wara l-punt 167, huwa miżjud titolu ġdid: “Ca.
Parteċipazzjoni f’seduta permezz ta’ videokonferenza Ca.1.
Talba għall-użu tal-videokonferenza 167a.
Jekk ir-rappreżentant ta’ parti jkun impedit milli jipparteċipa fiżikament f’seduta għas-sottomissjonijiet orali li għaliha jkun issejjaħ, minħabba raġunijiet sanitarji (pereżempju, impediment ta’ natura medika individwali jew li jirriżulta minn restrizzjonijiet fuq l-ivvjaġġar marbuta ma’ epidemija), minħabba raġunijiet ta’ sigurtà jew minħabba raġunijiet serji oħra (pereżempju, azzjoni industrijali fis-settur tat-trasport bl-ajru), ir-rappreżentant tal-parti kkonċernata għandu jressaq, permezz ta’ att separat, talba motivata sabiex ikun jista’ jipparteċipa fisseduta għas-sottomissjonijiet orali permezz ta’ videokonferenza. 167b.
Sabiex tkun tista’ tiġi ttrattata b’mod utli mill-Qorti Ġenerali, it-talba għandha titressaq hekk kif il-kawża talimpediment tkun magħrufa u għandha tinkludi: — b’mod preċiż u ssostanzjat, in-natura tal-impediment invokat; — id-dettalji ta’ persuna ta’ kuntatt li magħha, jekk ikun il-każ, ikunu jistgħu jitwettqu testijiet tekniċi u ta’ interpretazzjoni qabel is-seduta; — jekk ikun il-każ, in-numru tal-ordni tal-aħħar kawża li fiha r-rappreżentant ikun ipparteċipa f’seduta permezz ta’ videokonferenza quddiem il-Qorti Ġenerali jew il-Qorti tal-Ġustizzja. 167c.
Kull talba għall-użu tal-videokonferenza għandha tiġi nnotifikata lill-partijiet l-oħra fil-kawża. 167d.
Il-parti li tkun ressqet it-talba għall-użu tal-videokonferenza, kif ukoll il-partijiet l-oħra fil-kawża, għandhom jiġu informati mir-Reġistru dwar id-deċiżjoni meħuda mill-President tal-Awla dwar din it-talba. 167e.
Jekk id-deċiżjoni tkun favorevoli, il-persuna ta’ kuntatt li d-dettalji tagħha jkunu ngħataw minn qabel mirrappreżentant fit-talba tiegħu, tiġi kkuntattjata mid-dipartimenti tekniċi tal-Qorti tal-Ġustizzja tal-Unjoni Ewropea sabiex jiġu organizzati malajr kemm jista’ jkun testijiet tekniċi u ta’ interpretazzjoni li għalihom ir-rappreżentant għandu obbligatorjament jissottometti ruħu. 167f.
Jekk it-testijiet ikunu konklużivi, is-seduta għas-sottomissjonijiet orali tkun tista’ effettivament tiġi organizzata permezz ta’ videokonferenza, u l-partijiet jiġu informati dwar dan.
Jekk it-testijiet ma jkunux konklużivi, il-partijiet jiġu informati bil-konsegwenzi fir-rigward taż-żamma jew tal-posponiment tas-seduta. Ca.2.
Kundizzjonijiet tekniċi 167 g.
L-użu tal-videokonferenza għas-seduti għas-sottomissjonijiet orali jeħtieġ kwalità għolja ta’ ħoss u ta’ immaġni kif ukoll stabbiltà perfetta tal-konnessjoni, li jiġu evalwati fil-kuntest tat-test imwettaq qabel iż-żamma tasseduta.
Għaldaqstant, ir-rekwiżiti tekniċi segwenti għandhom ikunu ssodisfatti: — huma awtorizzati biss konnessjonijiet li jużaw il-protokolli ta’ komunikazzjoni H.323 u SIP.
Il-H.323 u s-SIP huma protokolli użati speċifikament għall-istabbiliment ta’ komunikazzjonijiet b’videokonferenza u jiżguraw stabbiltà u sigurtà tajbin ħafna tal-konnessjonijiet; — l-użu ta’ pjattaforma ta’ software jew ta’ kull sistema oħra għaż-żamma ta’ laqgħat ibbażata esklużivament fuq applikazzjoni tal-informatika ma huwiex awtorizzat; — il-konnessjonijiet permezz ta’ tagħmir mobbli bħalma huma laptops, tablets jew smartphones ma humiex awtorizzati.